Ehdotus: neuvoston päätös, yhteisön kannasta EY–Färsaaret-sekakomiteassa päätöksen N:o 1/2001 muuttamiseen siltä osin kuin on kyse rekisteröityjen hevoseläinten tuonnista suoraan Islannista ja rekisteröityjen hevoseläinten siirroista Färsaarten ja Euroopan yhteisön välillä /* KOM/2007/0761 lopull. - ACC 2007/0266 */





[pic] | EUROOPAN YHTEISÖJEN KOMISSIO | Bryssel 29.11.2007 KOM(2007) 761 lopullinen 2007/0266 (ACC) Ehdotus: NEUVOSTON PÄÄTÖS, yhteisön kannasta EY–Färsaaret-sekakomiteassa päätöksen N:o 1/2001 muuttamiseen siltä osin kuin on kyse rekisteröityjen hevoseläinten tuonnista suoraan Islannista ja rekisteröityjen hevoseläinten siirroista Färsaarten ja Euroopan yhteisön välillä (komission esittämä) PERUSTELUT 1. Euroopan yhteisön sekä Tanskan hallituksen ja Färsaarten maakuntahallituksen välinen sopimus[1] tuli voimaan 1. tammikuuta 1997. 2. Eläinlääkintää käsittelevä alaryhmä keskusteli Brysselissä 26. syyskuuta 2005 pidetyssä kokouksessaan Färsaarten viranomaisten pyynnöstä laajentaa EY:n ja Färsaarten välistä sopimusta siten, että sallitaan rekisteröityjen hevoseläinten tuonti suoraan Islannista Färsaarille ja rekisteröityjen hevoseläinten siirrot Färsaarten ja jäsenvaltioiden välillä neuvoston direktiivin 90/426/ETY luvussa II säädettyjen, eläinten terveyttä yhteisön sisäisessä kaupassa koskevien vaatimusten mukaisesti ja saatetaan ajan tasalle Färsaarten käyttöön tuleva tietojärjestelmä. Komission asiantuntijoiden ja jäsenvaltioiden Potsdamin ryhmän mukaan pyyntö voidaan hyväksyä. 3. Kokouksessa sovittiin suosituksesta muuttaa EY–Färsaaret-sekakomitean päätöstä N:o 1/2001 tämän muutoksen ottamiseksi huomioon. 4. Liitteenä olevassa EY–Färsaaret-sekakomitean päätösluonnoksessa vahvistetaan säännökset, joilla muutetaan EY–Färsaaret-sekakomitean päätöstä N:o 1/2001, jolla vahvistetaan Euroopan yhteisön sekä Tanskan hallituksen ja Färsaarten maakuntahallituksen välistä, Brysselissä 6. joulukuuta 1996 allekirjoitettua sopimusta täydentävän eläinten terveyttä koskevan pöytäkirjan soveltamissäännökset. 5. Neuvostoa pyydetään tämän vuoksi hyväksymään liitteenä oleva ehdotus päätökseksi, joka koskee EY/Tanska–Färsaaret-sekakomiteassa esitettävää yhteisön kantaa. Tarkoituksena on hyväksyä sopimuksen laajentaminen siten, että sallitaan rekisteröityjen hevoseläinten tuonti suoraan Islannista Färsaarille ja rekisteröityjen hevoseläinten siirrot Färsaarten ja jäsenvaltioiden välillä neuvoston direktiivin 90/426/EY luvussa II säädettyjen, eläinten terveyttä yhteisön sisäisessä kaupassa koskevien vaatimusten mukaisesti ja saatetaan ajan tasalle Färsaarten käyttöön tuleva tietojärjestelmä. 2007/0266 (ACC) Ehdotus: NEUVOSTON PÄÄTÖS, yhteisön kannasta EY–Färsaaret-sekakomiteassa päätöksen N:o 1/2001 muuttamiseen siltä osin kuin on kyse rekisteröityjen hevoseläinten tuonnista suoraan Islannista ja rekisteröityjen hevoseläinten siirroista Färsaarten ja Euroopan yhteisön välillä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan toisen alakohdan kanssa, ottaa huomioon komission ehdotuksen sekä katsoo seuraavaa: 1. Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan[2] 2 artiklassa määrätään, että sopimuksen 31 artiklalla perustettu sekakomitea laatii ehdot, joiden mukaan Färsaarten on sovellettava eläinlääkintää koskevaa yhteisön lainsäädäntöä. 2. Sekakomitea teki 31 päivänä tammikuuta 2001 päätöksen N:o 1/2001[3] Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan soveltamissäännöksistä. 3. Sekakomitean eläinlääkintää käsittelevä alaryhmä suosittelee, että EY–Färsaaret-sekakomitean päätöstä N:o 1/2001 muutetaan, jotta sallittaisiin rekisteröityjen hevoseläinten tuonti suoraan Islannista Färsaarille ja rekisteröityjen hevoseläinten siirrot Färsaarten ja jäsenvaltioiden välillä yhteisön sisäisiin siirtoihin sovellettavien sääntöjen pohjalta. ON PÄÄTTÄNYT SEURAAVAA: Ainoa artikla Liitteenä olevassa sekakomitean päätösluonnoksessa määritellään kanta, joka yhteisön on määrä esittää 6 päivänä joulukuuta 1996 allekirjoitetulla sopimuksella[4] perustetussa sekakomiteassa ja joka koskee rekisteröityjen hevoseläinten tuonnin sallimista suoraan Islannista Färsaarille ja rekisteröityjen hevoseläinten siirtojen sallimista Färsaarten ja jäsenvaltioiden välillä yhteisön sisäisiä siirtoja koskevien sääntöjen mukaisesti. Tehty Brysselissä Neuvoston puolesta Puheenjohtaja LIITE Ehdotus: EY–FÄRSAARET-SEKAKOMITEAN PÄÄTÖS Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan soveltamissäännöksistä tehdyn päätöksen N:o 1/2001 muuttamisesta EY–FÄRSAARET-SEKAKOMITEA, joka ottaa huomioon Euroopan yhteisön sekä Tanskan hallituksen ja Färsaarten maakuntahallituksen välisen kirjeenvaihtona tehdyn sopimuksen[5], ottaa huomioon sopimusta täydentävän eläinten terveyttä koskevan pöytäkirjan[6] ja erityisesti sen 2 artiklan ensimmäisen virkkeen sekä katsoo seuraavaa: (1) EY–Färsaaret-sekakomitean eläinlääkintää käsittelevän alaryhmän Brysselissä 26 päivänä syyskuuta 2005 pidetyssä kokouksessa keskusteltiin kahdesta Färsaarten esittämästä pyynnöstä. Ensimmäinen koski rekisteröityjen hevoseläinten tuonnin sallimista suoraan Islannista eikä – kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY[7] 6 artiklan mukaisesti – jäsenvaltiossa sijaitsevan tähän tarkoitukseen hyväksytyn rajatarkastusaseman kautta. Toinen pyyntö koski rekisteröityjen hevoseläinten siirtojen sallimista Färsaarten ja jäsenvaltioiden välillä yhteisön sisäisiä siirtoja koskevien sääntöjen mukaisesti. (2) Eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY[8] 9 artiklan mukaisesti sovelletaan eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetussa neuvoston direktiivissä 90/425/ETY[9] vahvistettuja sääntöjä. (3) Färsaaret sitoutui saattamaan osaksi lainsäädäntöään tämän päätöksen liitteessä esitetyt yhteisön säännökset ja soveltamaan niitä sekä perustamaan Tórshavnissa sijaitsevalle hyväksytylle rajatarkastusasemalle tarkastuskeskuksen, joka soveltuu käsittelemään rekisteröityjä hevoseläimiä, jotka on tuotu suoraan Islannista direktiivin 91/496/ETY liitteessä A vahvistettujen tiloja ja eläinten hyvinvointia koskevien vaatimusten mukaisesti ennen tämän päätöksen hyväksymispäivää. (4) Komission edustajat ja jäsenvaltioiden asiantuntijat olivat yhtä mieltä siitä, että EY–Färsaaret-sekakomitean päätökseen N:o 1/2001 voidaan tehdä ehdotettu muutos Färsaarten eläinten terveystilanteen perusteella. (5) Rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004[10] 27 artiklassa vahvistetaan uudet periaatteet maksujen perimiseksi virallisesta valvonnasta aiheutuvien kustannusten kattamiseksi. Tämän vuoksi näyttää olevan aiheellista saattaa EY–Färsaaret-sekakomitean päätöksessä N:o 1/2001 ajan tasalle yhteisössä perittäviä maksuja koskevat viittaukset. (6) Elävien eläinten ja eläinperäisten tuotteiden tuontia Euroopan yhteisöön ja elävien eläinten yhteisön sisäisiä siirtoja varten käyttöön otettu uusi ilmoitusjärjestelmä Traces korvaa Animo-järjestelmän. Traces-järjestelmän avulla eläinten terveyden ja kansanterveyden valvonnasta vastaavat toimivaltaiset viranomaiset voivat vaihtaa keskenään sähköisesti elävien eläinten ja eläinperäisten tuotteiden tuontiin ja yhteisön sisäiseen kauppaan liittyviä tietoja. Tämän vuoksi näyttää olevan aiheellista saattaa EY–Färsaaret-sekakomitean päätöksessä N:o 1/2001 ajan tasalle tietojärjestelmiä koskevat viittaukset. (7) Eläinlääkintää käsittelevä alaryhmä suositteli tämän vuoksi, että EY–Färsaaret-sekakomitean päätöstä N:o 1/2001[11] muutetaan, ON PÄÄTTÄNYT SEURAAVAA: 1 artikla Muutetaan EY–Färsaaret-sekakomitean päätös N:o 1/2001 seuraavasti: (1) Korvataan 3 artikla seuraavasti: ”3 artikla Kolmansista maista tulevien elävien eläinten tarkastukset 1. Jäsenvaltioiden eläinlääkintäviranomaiset tarkastavat jäsenvaltioissa sijaitsevilla rajatarkastusasemilla kolmansista maista tulevat Färsaarille tarkoitetut elävät eläimet Färsaarten viranomaisten nimissä ja heidän puolestaan. 2. Kaikissa asiaan liittyvissä ilmoituksissa käytetään IT-pohjaista yhdennettyä eläinlääkinnällistä Traces-tietojärjestelmää silloin, kun siitä on säädetty. 3. Kaikille Färsaarille tuotaville eläville eläimille on tehtävä eläinlääkärintarkastukset, joista säädetään neuvoston direktiivissä 91/496/ETY ja sen soveltamissäännöissä, jotka vahvistetaan asiaan liittyvissä komission päätöksissä. Jos ensimmäisessä kohdassa tarkoitetuista tarkastuksista saadaan tyydyttävät tulokset, eläinlääkintäviranomaiset antavat jokaisesta lähetyserästä yhteisen eläinlääkinnällisen tuloasiakirjan (CVED-todistuksen). Tulliviranomaiset varmistavat, että Euroopan parlamentin ja neuvoston asetuksessa (EY) N:o 882/2004 säädetyt tarvittavat valvontamaksut suoritetaan ennen passitusmenettelyn aloittamista.” (2) Korvataan 5 artikla seuraavasti: ”5 artikla Tarkastusten rahoittaminen Färsaaret sitoutuu soveltamaan asetuksen (EY) N:o 882/2004 27 artiklan säännöksiä maksujen osalta seuraavilla aloilla: - liitteessä IV olevan V luvun edellytykset asetuksen (EY) N:o 853/2004[12] mukaisille kalastustuotteille, - liitteessä IV olevan V luvun edellytykset sen varmistamiseksi, että neuvoston direktiivissä 96/23/EY[13] säädetyt vesiviljeltyjen eläinten tarkastukset on tehty, - liitteessä V olevan I luvun (liha) ja III luvun (muut eläintuotteet) edellytykset kolmansista maista tuotaville eläintuotteille, - liitteessä V olevan V luvun edellytykset kolmansista maista tuotaville eläville eläimille, - liitteessä VI olevat edellytykset direktiivin 90/425/ETY[14] mukaisten vesiviljeltyjen eläinten, eläinperäisten tuotteiden ja elävien rekisteröityjen hevoseläinten tarkastusten tekemiseksi.” (3) Korvataan 7 artikla seuraavasti: ”7 artikla Tietojärjestelmät 1. Färsaaret käyttää IT-pohjaista yhdennettyä eläinlääkinnällistä Traces-tietojärjestelmää ilmoittaakseen jäsenvaltioille elävien eläinten tai eläinperäisten tuotteiden siirroista ja kaupasta silloin, kun sitä edellytetään yhteisön säännösten nojalla. Komissio ja Färsaarten viranomaiset sopivat Färsaarten osallistumista koskevista käytännön järjestelyistä. 2. Färsaaret soveltaa neuvoston direktiiviä 82/894/ETY[15], ja se osallistuu eläintautien ilmoitusjärjestelmään (ADNS). Komissio ja Färsaarten viranomaiset sopivat Färsaarten osallistumista koskevista käytännön järjestelyistä.” (4) Lisätään 12 a artikla seuraavasti: ”12 a artikla Rekisteröityjen hevoseläinten tuonti ja siirrot 1. Färsaaret sitoutuu perustamaan Tórshavnissa sijaitsevalle hyväksytylle rajatarkastusasemalle tarkastuskeskuksen, joka soveltuu käsittelemään rekisteröityjä hevoseläimiä, jotka on tuotu suoraan Islannista. Tarkastuskeskuksen tilojen on täytettävä neuvoston direktiivin 91/496/ETY liitteessä A vahvistetut hyväksymisen edellytyksenä olevat tiloja ja eläinten hyvinvointia koskevat vaatimukset. Färsaarten toimivaltaiset viranomaiset jättävät ennen tilojen rakentamista Euroopan komissiolle keskuksen suunnitelmaluonnoksen tarkasteltavaksi ja kommentoitavaksi. Kun sovitut tilat on rakennettu, Färsaaret ilmoittaa asiasta komissiolle. 2. Poiketen siitä, mitä 3 artiklan 1 kohdassa säädetään, Färsaarten eläinlääkintäviranomaiset tarkastavat suoraan Islannista tuodut rekisteröidyt hevoseläimet ensimmäisessä kohdassa tarkoitetussa tarkastuskeskuksessa neuvoston direktiivin 91/496/ETY ja komission päätöksessä 97/794/EY[16] vahvistettujen kyseisen direktiivin soveltamissääntöjen mukaisesti. 3. Rekisteröityjen hevoseläinten siirrot Färsaarten ja jäsenvaltioiden välillä toteutetaan neuvoston direktiivin 90/426/ETY luvussa II vahvistettujen sääntöjen nojalla, sen jälkeen kun on tehty neuvoston direktiivin 90/425/ETY mukaiset tarkastukset.” (5) Lisätään 15 artiklaan 4 kohta seuraavasti: ”4. Färsaaret soveltaa tämän päätöksen liitteessä esitettyjä yhteisön säännöksiä ennen päätöksen hyväksymispäivää. Färsaarten on ilmoitettava komissiolle viimeistään kaksi viikkoa tämän päätöksen julkaisemisesta, että se on toteuttanut tarvittavat toimenpiteet kyseisten säännösten täytäntöönpanemiseksi.” (6) Lisätään tämän päätöksen liitteen teksti. 2 artikla Voimaantulo Tämä päätös tulee voimaan päivänä, jona se tehdään. Tehty Brysselissä Sekakomitean puolesta Puheenjohtaja LIITE Lisätään seuraava liite päätökseen N:o 1/2001: ”LIITE Edellä 15 artiklassa tarkoitettu lainsäädäntö: (1) Neuvoston direktiivi 90/425/ETY, annettu 26 päivänä kesäkuuta 1990, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa (EYVL L 224, 18.8.1990, s. 29) (2) Neuvoston direktiivi 90/426/ETY, annettu 26 päivänä kesäkuuta 1990, eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta (EYVL L 224, 18.8.1990, s. 42) (3) Neuvoston direktiivi 90/427/ETY, annettu 26 päivänä kesäkuuta 1990, jalostusta ja polveutumista koskevista edellytyksistä yhteisön sisäisessä hevoseläinten kaupassa (EYVL L 224, 18.8.1990, s. 55) (4) Komission päätös 92/260/ETY, tehty 10 päivänä huhtikuuta 1992, eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa (EYVL L 130, 15.5.1992, s. 67) (5) Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1) (6) Komission päätös 93/196/ETY, tehty 5 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista teurashevosten tuonnissa (EYVL L 86, 6.4.1993, s. 7) (7) Komission päätös 93/197/ETY, tehty 5 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa (EYVL L 72, 21.3.1996, s. 40) (8) Komission päätös 93/623/ETY, tehty 20 päivänä lokakuuta 1993, rekisteröityjen hevoseläinten mukana seuraavasta tunnistusasiakirjasta (passista) (EYVL L 298, 3.12.1993, s. 45) (9) Komission päätös 2000/68/EY, tehty 22 päivänä joulukuuta 1999, komission päätöksen 93/623/ETY muuttamisesta sekä jalostukseen ja tuotantoon tarkoitettujen hevoseläinten tunnistamisesta (EYVL L 23, 28.1.2000, s. 72) (10) Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1) (11) Neuvoston asetus (EY) N:o 1/2005, annettu 22 päivänä joulukuuta 2004, eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta (EUVL L 3, 5.1.2005, s. 1)” [1] EYVL L 53, 22.2.1997, s. 2, sopimus sellaisena kuin se on muutettuna päätöksellä N:o 1/2006 (2006/561/EY) (EUVL L 221, 12.8.2006, s. 15). [2] EYVL L 53, 22.2.1997, s. 2, sopimus sellaisena kuin se on muutettuna päätöksellä N:o 1/2006 (2006/561/EY) (EUVL L 221, 12.8.2006, s. 15). [3] EYVL L 46, 16.2.2001, s. 24, päätös sellaisena kuin se on muutettuna päätöksellä N:o 2/2005 (2006/13/EY) (EUVL L 8, 13.1.2006, s. 46). [4] EYVL L 53, 22.2.1997, s. 2, sopimus sellaisena kuin se on muutettuna päätöksellä N:o 1/2006 (2006/561/EY) (EUVL L 221, 12.8.2006, s. 15). [5] EYVL L 305, 30.11.1999, s. 25. [6] EYVL L 305, 30.11.1999, s. 26. [7] EYVL L 268, 24.9.1991, s. 56, direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352). [8] EYVL L 224, 18.8.1990, s. 42, direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352). [9] EYVL L 224, 18.8.1990, s. 29, direktiivi sellaisena kuin se on viimeksi muutettuna direktiivillä 2002/33/EY (EYVL L 315, 19.11.2002, s. 14). [10] EUVL L 191, 28.5.2004, s. 1, asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1). [11] EYVL L 46, 16.2.2001, s. 24, päätös sellaisena kuin se on muutettuna EY–Färsaaret-sekakomitean päätöksellä N:o 2/2005 (2006/13/EY) (EUVL L 8, 13.1.2006, s. 45). [12] EUVL L 139, 30.4.2004, s. 55. [13] EYVL L 125, 23.5.1996, s. 10. [14] EYVL L 224, 18.8.1990, s. 29. [15] EYVL L 378, 31.12.1982, s. 58. [16] EYVL L 323, 26.11.1997, s. 31.